ผบช.ภ.5 แถลงโชว์ผลงานตำรวจแพร่ ตรวจยึดยาบ้า 6 แสนเม็ดคาด่านห้วยไร่
ตำรวจแพร่ ตั้งจุดตรวจรถพ่วงบรรทุกที่ด่านเอกซเรย์ ห้วยไร่ เพื่อค้นหาสิ่งผิดกฎหมาย พบยา 4 ถุง 6 แสนเม็ด ส่วนคนขับหลบหนีหายไป ผบ.ช.ภ.5 เผยสถานการณ์ยาบ้าในพื้นที่ภาค 5 สามารถยึดได้มากขึ้นในช่วง 4 เดือนที่ผ่านมาและหลังสงกรานต์,เมื่อเวลา 13.00 น. วันที่ 27 เม.ย.62 พล.ต.ท.มนตรี สัมปุนนานนท์ ผบช.ภ.5 พล.ต.ต.ภาณุเดช บุญเรือง รอง ผบชภ.5 พล.ต.ต.ธนะรัตน์ ชุทสวัสดิ์ ผบก ภจ.ว.แพร่ ได้ร่วมกันแถลงข่าวผลการจับกุมยาบ้า จำนวน 600,000 เม็ด ที่ด่านเอกซเรย์ ห้วยไร่ อำเภอเด่นชัย ถนนสายเด่นชัย-อุตรดิตถ์,ผบ.ช.ภ.5 เผยว่า วันนี้จากการที่เจ้าหน้าที่ตำรวจ ได้นำรถพ่วง จำนวนสองคันมาเข้าช่องเพื่อเอกซเรย์หาสิ่งผิดกฎหมาย โดยคันแรกผ่านไปไม่เห็นสิ่งผิดปกติ แต่พอมาอีกคันเป็นรถอีซูซุ สีขาว ทะเบียน 70-8851 เชียงราย ซึ่งจอดรออยู่ แต่พอเจ้าหน้าที่จะเรียกให้รถเข้าห้องเอกซเรย์ ปรากฏว่าไม่มีคนขับ คนขับรถหายไป เจ้าหน้าที่เรียกและตามหาก็ไม่มีเสียงตอบรับ จึงมั่นใจว่าเป็นรถที่น่าจะมีสิ่งผิดกฎหมาย จึงได้ตรวจค้นด้านหน้ารถตอนคนขับ พบมีกระสอบถุงปุ๋ย ห่อด้วยถุงสีดำด้านในและมีกลิ่นยาบ้า จำนวน 4 ถุง วางอยู่เบาะด้านข้างคนขับ จึงได้นำลงมาตรวจสอบ พบว่าเป็นยาบ้าอยู่ในถุง ถุงละ 150,000 เม็ด รวม 6 แสนเม็ด,ผบช.ภ.5 เผยว่า ที่จริงวันนี้รถเป้าหมายตามที่สายรายงานจะเป็นรถปิกอัพแต่เมื่อทำการตรวจสอบไม่พบว่ามีรถปิกอัพ แต่มาพบยาบ้าอยู่ในรถพ่วงแทน ซึ่งขณะนี้ได้สนธิกำลังกันออกค้นหาคาดว่าคนขับน่าจะหลบขึ้นด้านหลังอาคารเนื่องจากเป็นเขาทั้งแถบ แต่เราได้ตรวจสอบแล้วทราบชื่อคนขับที่หลบหนีคือนายวรพฤก์ ข่ายสุวรรณ อายุ 39 ปี บ้านเลขที่ 402 หมู่ที่ 12 ต.ทุ่งรวงทอง อ.จุน จ.พะเยา ซึ่งหากไม่พบตัววันนี้ก็สามารถออกหมายจับได้,สถานการณ์ยาบ้าในช่วงหลังสงกรานต์ที่เราได้ติดตาม นับว่าครั้งนี้เป็นครั้งแรกที่สามารถตามจับกุมได้ ส่วนสถานการณ์การแพร่ระบาดยังมีต่อเนื่องจะเห็นได้ว่าทางพื้นที่ภาค 5 สามารถยึดยาบ้าได้มากเพิ่มขึ้นมากกว่าปีที่แล้ว แต่อย่างไรก็ดี เราก็ยังคงตามจิกอย่างต่อเนื่อง เพื่อให้ยาบ้าได้ลดลง พล.ต.ท.มนตรี กล่าว.
ตำรวจแพร่ ตั้งจุดตรวจรถพ่วงบรรทุกที่ด่านเอกซเรย์ ห้วยไร่ เพื่อค้นหาสิ่งผิดกฎหมาย พบยา 4 ถุง 6แสนเม็ด ส่วนคนขับหลบหนีหายไป ผบ.ช.ภ.5 เผยสถานการณ์ยาบ้าในพื้นที่ภาค 5 สามารถยึดได้มากขึ้นในช่วง 
จับยาบ้า,ยาบ้า6แสนเม็ด,ผบช.ภ.5,แพร่,ข่าวทั่วไป